РЕГЛАМЕНТ (ЕО) № 976/2007 НА КОМИСИЯТА
от 21 август 2007 г.
за определяне за 2007/2008 пазарна година на сумите за помощ за отглеждане на грозде, предназначено за производство на някои видове стафиди, и за помощ за презасаждане на лозя, засегнати от филоксерата
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 7, параграф 5 от него,
като има предвид, че:
(1)
Член 7, параграф 1, втора алинея от Регламент (ЕО) № 2201/96 установява критерии за отпускане на помощ за култивиране на грозде, предназначено за производство на стафиди от сортовете „Султански стафиди“, „Мускат отонел“ и „Коринтски стафиди“.
(2)
В член 7, параграф 1, трета алинея от Регламент (ЕО) № 2201/96 се предвижда, че сумите за помощ могат да бъдат различни в зависимост от сорта грозде. В посочената алинея се предвижда още, че сумата може да се различава в зависимост от други фактори, които могат да засегнат реколтата. По отношение на сорта „Султански стафиди“ следва да се предвиди допълнително разграничение между областите, засегнати от филоксера, и другите области.
(3)
За 2006/2007 пазарна година проверката на площите, използвани за отглеждане на гроздето, посочено в член 7, параграф 1, първа алинея от Регламент (ЕО) № 2201/96, не разкри надвишаване на максималната гарантирана площ, определена в член 2, параграф 1 от Регламент (ЕО) № 1621/1999 на Комисията от 22 юли 1999 г. относно установяване на подробни правила за прилагане на Регламент (ЕО) № 2201/96 на Съвета по отношение помощта за отглеждане на грозде за производство на някои сортове сушено грозде (2).
(4)
Помощта за отглеждане на горепосоченото грозде следва да бъде определена за 2007/2008 пазарна година.
(5)
Помощта, която се отпуска на производители, които презасаждат лозята си, с цел да се борят с филоксерата, съгласно условията, предвидени в член 7, параграф 4 от Регламент (ЕО) № 2201/96, следва също да бъде определена.
(6)
Мерките, предвидени в настоящия регламент, са в съответствие със становището на Управителния комитет по продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
1. За 2007/2008 пазарна година помощта за отглеждане, посочена в член 7, параграф 1 от Регламент (ЕО) № 2201/96, се определя на:
а)
2 603 EUR за хектар за площи с грозде за султански стафиди, засегнати от филоксера или презасадени в рамките на последните пет години;
б)
3 569 EUR за хектар за други площи с грозде за „Султански стафиди“;
в)
3 391 EUR за хектар за площи с грозде за „Коринтски стафиди“;
г)
969 EUR за хектар за площи с грозде за стафиди от сорта „Мускат отонел“.
2. За 2007/2008 пазарна година помощта за презасаждане, посочена в член 7, параграф 4 от Регламент (ЕО) № 2201/96, се определя на 3 917 EUR за хектар.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 август 2007 година.